કેન લમહોફે ૧૯૯૦માં લેમ્બોર્ગિની સુપરકાર બનાવવાનુ શરૂ કર્યું હતું. આ કામ ૨૦૦૮માં પૂરું થતાં કેને તેની મનગમતી કાર મેળવી લીધી હતી. આમ, ૧૭ વર્ષ દિવસ-રાત તેણે તેના ઘેર જ ગેરેજ બનાવી આ કાર બનાવવાનું કામ શરૂ કર્યું હતું. કેન એક એન્જિનિયર છે. તેથી તેને કાર બાબતનું પહેલાંથી જ જ્ઞાન હતું. તેથી તેણે તેનામાં રહેલી આવી જાણકારીના આધારે આગળ વધી તે અંગે યોગ્ય આયોજન કરી કોઈની પણ મદદ લીધા વિના કાર માટેના તમામ સ્પેરપાટર્સ એકત્ર કરીને કાર બનાવવાની કામગીરી શરૂ કરી દીધી હતી, જેમાં તેણે કારને યોગ્ય આકાર આપવા લાકડાનું એક સ્ટ્રકચર તૈયાર કર્યું હતું અને બાદમાં તેના ઉપર મેટલ લગાવ્યું હતું અને બાદમાં ધીમે ધીમે તેમાં સ્પેરપાટર્સ જોડતો ગયો અને આ રીતે ૧૭ વર્ષની મહેનત બાદ તેની મનપસંદ કાર તૈયાર થઈ ગઈ હતી.